Document ID: 32007R0843

UREDBA KOMISIJE (ES) št. 843/2007
z dne 17. julija 2007
o spremembi Uredbe (ES) št. 712/2007 glede količin, ki jih zajema stalni javni razpis za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 712/2007 (2) je odprla stalni javni razpis za ponovno prodajo žit iz zalog intervencijskih agencij držav članic na trgu Skupnosti.
(2)
Zaradi stanja na trgu koruze, navadne pšenice in ječmena v Skupnosti in spreminjanja povpraševanja po žitih, opaženega v zadnjih tednih v različnih regijah, je treba v nekaterih državah članicah dati na voljo nove količine žit iz intervencijskih zalog. Zato je treba intervencijskim agencijam zadevnih držav članic dovoliti povečanje količin v javnem razpisu do 500 000 ton koruze na Madžarskem, do 29 244 ton navadne pšenice na Madžarskem in do 13 218 ton ječmena v Franciji.
(3)
V zadnjih javnih razpisih za tržno leto 2006/2007 junija 2007 se je ponovna prodaja rži na notranjem trgu za stalni javni razpis, odprt z Uredbo Komisije (ES) št. 1483/2006 (3), zelo povečala in zaradi tega so se zmanjšale intervencijske zaloge rži, ki je na voljo za ponovno prodajo na notranjem trgu v tržnem letu 2007/2008. Ob upoštevanju tega stanja je treba zmanjšati za 11 578 ton količino rži, ki je bila prvotno dana na voljo s stalnim javnim razpisom, odprtim z Uredbo (ES) št. 712/2007.
(4)
Uredbo (ES) št. 712/2007 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 712/2007 se nadomesti z besedilom v Prilogi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. julija 2007

Labels: 3
17
18